[{"text_idx": "#000003", "text": "Popeth sydd angen i chi ei wybod"}, {"text_idx": "#000006", "text": "Llyfrgell a Sgiliau Astudio Academaidd"}, {"text_idx": "#000007", "text": "WorldSkills a Rhaglen Potensial Uwch"}, {"text_idx": "#000009", "text": "Cystadleuaeth Sgiliau a Rhaglen Potensial Uwch"}, {"text_idx": "#000010", "text": "Dyma sut y gallwch gysylltu a\u0302 ni"}, {"text_idx": "#000013", "text": "Cambria yn arwain y ffordd"}, {"text_idx": "#000014", "text": "Mae WorldSkills UK yn grw\u0302p o gystadlaethau cenedlaethol a ddyluniwyd gan arbenigwyr yn y diwydiant i brofi eich gwybodaeth, sgiliau ymarferol a chyflogadwyedd mewn amgylchedd cystadleuol wedi\u2019i amseru."}, {"text_idx": "#000015", "text": "Rydym yn falch o ddweud ein bod yn Ganolfan Ragoriaeth WorldSkills UK ac yn aelod o\u2019u rhwydwaith Arloesi. Mae Cambria wedi bod yn un o\u2019r colegau sy\u2019n perfformio orau yn WorldSkills UK ac hefyd wedi bod yn enillwyr Medal Aur rheolaidd."}, {"text_idx": "#000016", "text": "Darganfyddwch ragor am ein henillwyr medalau a\u2019r rhai sydd wedi cyrraedd y rownd derfynol yn ein rhestr o enwogion isod."}, {"text_idx": "#000017", "text": "Gadewch i gystadleuwyr WorldSkills Coleg Cambria eich ysbrydoli, rhai\u2019r gorffennol a\u2019r presennol. Darllenwch eu straeon llwyddiant anhygoel a gadewch iddynt ddweud wrthych chi pam y dylech ymuno yn y gystadleuaeth nesaf."}, {"text_idx": "#000018", "text": "\u2018Diddorol iawn oedd cystadlu yn WorldSkills UK ac roedd yn brofiad gwych. Mae wedi agor llawer o lwybrau i mi ar gyfer y dyfodol ac rwy\u2019n hapus iawn fy mod wedi gwthio fy ffiniau i gymryd rhan a dod adref wedi ennill gwobr!\u201d"}, {"text_idx": "#000019", "text": "Oes gennych chi gyngor ar gyfer unrhyw un sydd eisiau cymryd rhan?"}, {"text_idx": "#000020", "text": "\u2018Mae cymryd rhan yn fuddiol dros ben, hyd yn oed os ydych chi\u2019n teimlo\u2019n nerfus am ei wneud. Byddwch yn cyfarfod pobl anhygoel ac yn cael y cymorth angenrheidiol gan y coleg. Mae\u2019n gyfle gwych i roi hwb i\u2019ch gyrfa ac i ennill profiad sydd ei angen yn y gweithle.\u2019"}, {"text_idx": "#000021", "text": "Y peth gorau am WorldSkills UK"}, {"text_idx": "#000022", "text": "\u2018Roedd y cyfle i gymryd rhan mewn cystadleuaeth derfynol genedlaethol yn brofiad gwych, ond roedd darganfod fy mod i wedi cael cyntaf yn deimlad anhygoel!\u2019"}, {"text_idx": "#000023", "text": "\u2018Ers dilyn cwrs Lefel 1 mewn Gwasanaethau ewinedd, mae fy nhiwtor wedi ceisio fy annog i gymryd rhan yn WorldSkills UK bob amser. Ar y cwrs Lefel 3, cefais yr hyder i gymryd rhan a chystadlu. Mae\u2019r holl hyfforddiant a gefais hyd at y gystadleuaeth wedi fy helpu i wella fy sgiliau. Roedd cymryd rhan yn WorldSkills UK yn brofiad gwych.\u2019"}, {"text_idx": "#000025", "text": "\u2018Gweld holl waith y cystadleuwyr eraill, yr holl bethau sy\u2019n mynd ymlaen, gwella fy sgiliau a chreu\u2019r gwaith a wnes i. A chael fy medal hefyd!\u2019"}, {"text_idx": "#000026", "text": "\u2018Fe wnes i fwynhau fy mhrofiad yn WorldSkills UK eleni; fe wnaethon ni weithio\u2019n dda fel ti\u0302m yn yr Her Ti\u0302m Gweithgynhyrchu, a wnaeth arwain at ennill y fedal arian. Fe wnaeth y gwaith caled dalu ei ffordd.\u2019"}, {"text_idx": "#000027", "text": "\u2018Mae cymryd rhan yn WorldSkills UK yn agor amrywiaeth o gyfleoedd i wella ein sgiliau a\u2019u defnyddio yn ei gweithleoedd.\u2019"}, {"text_idx": "#000028", "text": "\u2018Ennill ein medal arian yn y seremoni!\u2019"}, {"text_idx": "#000029", "text": "\u2018Fe wnes i fwynhau fy mhrofiad yn WorldSkills UK yn fawr iawn ac rydw i wedi ennill nifer o sgiliau, sydd wedi gwella fy set o sgiliau.\u2019"}, {"text_idx": "#000031", "text": "\u2018Mae\u2019n ddifyr iawn. Rydych chi\u2019n gwneud ffrindiau da, yn dysgu sgiliau newydd gwych ac yn cael profiad bywyd anhygoel.\u2019"}, {"text_idx": "#000032", "text": "\u2018Mae WorldSkills UK yn gyfle gwych ac yn sicr yn werth ei wneud.\u2019"}, {"text_idx": "#000037", "text": "\u2018Roedd cystadlu yn WorldSkills UK yn un o\u2019r penderfyniadau gorau i mi ei wneud erioed. Dwi wedi ennill llawer o brofiad a fydd yn fy helpu i ddatblygu fy ngyrfa.\u2019"}, {"text_idx": "#000040", "text": "\u2018Roedd fy mhrofiad yn Worldskills UK yn llawn adegau a oedd yn newid byd; fe ddysgais i sut i weithio mewn ti\u0302m a dod o hyd i ffyrdd newydd o ddatrys problemau. Hefyd fe wnes i ddysgu sut i gymryd fy amser, a sut i ail-werthuso sefyllfa.\u2019"}, {"text_idx": "#000041", "text": "\u2018Cynllunio ar gyfer bob cam fesul wythnos. Adeiladu llawer o brototeipiau. Deall y bydd pethau\u2019n mynd o\u2019i le. Meddwl am gynllun B.\u2019"}, {"text_idx": "#000042", "text": "\u2018Cyfarfod pobl newydd o wahanol dimau a chystadlaethau gwahanol a chael cyfle i gystadlu o flaen cynulleidfa fawr. \u2018"}, {"text_idx": "#000043", "text": "\u2018Dwi wedi mwynhau fy mhrofiad yn fawr a dwi\u2019n credu y bydd y sgiliau dwi wedi\u2019u dysgu o fudd i mi yn fy mywyd personol a\u2019m gyrfa broffesiynol.\u2019"}, {"text_idx": "#000044", "text": "\u2018Byddwn yn argymell cymryd rhan yn WorldSkills UK gan ei fod yn gyfle gwych i arddangos eich sgiliau a dysgu rhai newydd.\u2019"}, {"text_idx": "#000045", "text": "\u2018Cyfarfod pobl newydd a dysgu o brofiadau newydd.\u2019"}, {"text_idx": "#000046", "text": "\u2018Roedd WorldSkills UK yn heriol ond yn brofiad gwerth chweil, mae wedi rhoi sgiliau a gwybodaeth doeddwn i erioed wedi meddwl y byddwn yn eu cael. Mae cystadlu yn WorldSkills UK wedi fy ngwneud yn gryfach ac yn fwy penderfynol i lwyddo, yn ogystal a\u0302 rhoi hwb i fy hyder.\u2019"}, {"text_idx": "#000048", "text": "\u2018Cyfarfod pobl newydd a dysgu sgiliau gwahanol.\u2019"}, {"text_idx": "#000049", "text": "\u2018Cefais brofiad anhygoel yn rownd derfynol WorldSkills UK, gan ddysgu pethau newydd a chyfarfod pobl newydd. Mae\u2019n brofiad bythgofiadwy a dwi\u2019n ei argymell i unrhyw un sy\u2019n cael y cyfle i gystadlu.\u2019"}, {"text_idx": "#000050", "text": "\u2018Dwi\u2019n ei argymell i unrhyw un sy\u2019n barod am her yn eu maes priodol gan ei fod yn brofiad gwych a chyfle anhygoel. Mae cystadlu yn rhoi\u2019r cyfle i chi brofi a gwthio eich hunain.\u2019"}, {"text_idx": "#000051", "text": "\u2018Cyfarfod pobl newydd. Rhoi cynnig ar offer newydd. Gwthio fy ffiniau.\u2019"}, {"text_idx": "#000052", "text": "\u2018Pan wnes i ymuno ag Airbus fel Prentis yn 2014, cefais fy enwebu ar gyfer y gystadleuaeth gan fy nhiwtor ac ers hynny mae gwthio trwy\u2019r camau diddymu i gyrraedd y pwynt hwn.\u2019"}, {"text_idx": "#000055", "text": "\u2018Dwi wedi mwynhau cystadlu yn rownd derfynol WorldSkills UK am yr ail flwyddyn yn fawr iawn. Roedd ennill medal eto yn anhygoel. Dwi wedi bod yn hynod o lwcus o gael bod yn rhan o brofiad mor hyfryd a chystadlu gyda\u2019r 8 o Therapyddion Harddwch gorau yn y DU.\u2019"}, {"text_idx": "#000056", "text": "\u2018Mae fy hyder wedi cynyddu wrth gystadlu ac wedi fy helpu i gyflawni cymaint! Mae\u2019r cymorth a\u2019r hyfforddiant sydd ar gael gan Goleg Cambria yn anhygoel! Y prif awgrymiadau sydd gen i ar gyfer unrhyw un sy\u2019n dymuno cystadlu yn y dyfodol yw mynd amdani a mwynhau pob eiliad.\u2019"}, {"text_idx": "#000058", "text": "\u2018Roedd cyrraedd y rownd derfynol yn Kazan 2019 yn profi i\u2019r byd mai chi oedd y gorau yn eich ro\u0302l, a oedd yn helpu eich gyrfa yn y dyfodol, gan ddangos eich bod yn ymroddedig ac yn frwdfrydig. Rydw wedi dangos diddordeb mewn awyrennau erioed ac mi benderfynais ymuno ag Airbus ar o\u0302l cwblhau fy nghyrsiau Safon Uwch gan fod y llwybr prentisiaeth yn apelio\u2019n fawr ataf."}, {"text_idx": "#000062", "text": "Mae cystadlu yn WorldSkills wedi fy natblygu cymaint! Mae ennill Medal Arian yn rownd derfynol Worldskills UK wedi gwella fy hyder i fynd allan a rhoi cynnig ar bethau newydd. Bellach dwi\u2019n cael hyfforddiant i fy helpu i wella hyd yn oed yn fwy wrth gystadlu am le yn y garfan fer a mynd i Rwsia. Fy awgrymiadau da fyddai: peidiwch a\u0302 rhoi pwysau arnoch chi eich hun, peidiwch a\u0302 rhuthro a chofiwch gael digon o gwsg.\u2019"}, {"text_idx": "#000064", "text": "\u2018Roedd cymryd rhan yn WorldSkills UK yn brofiad gwych.\u2019"}, {"text_idx": "#000066", "text": "\u2018Mae\u2019r cystadlaethau sgiliau wedi bod yn waith caled iawn ac yn hynod gystadleuol. Dwi wedi mwynhau cystadlu ac ennill rowndiau terfynol rhanbarthol Cymru 2 flynedd yn olynol. Fe wnes i gystadlu yn rowndiau terfynol WorldSkills UK am y ddwy flynedd ddiwethaf. Mae wedi rhoi profiad ychwanegol i mi ac wedi cynyddu fy hyder yn fy ngwaith.\u2019"}, {"text_idx": "#000070", "text": "\u2018Ers cymryd rhan yn WorldSkills UK dwi wedi datblygu fy sgiliau yn fawr ac dwi\u2019n falch fy mod i wedi gallu ennill medalau wrth gynrychioli JCB a Chymru. Mae gwaith caled yn talu ar ei ganfed!\u2019"}, {"text_idx": "#000072", "text": "\u2018Mae WorldSkills wedi gwella fy ngallu i ddatrys problemau a gweithio mewn amgylchedd pwysau uchel ac wedi fy helpu i gydnabod yr angerdd sydd gen i ar gyfer y maes rwy\u2019n cystadlu ynddo. Mae\u2019r gystadleuaeth wedi fy helpu gyda fy ngallu i ryngweithio ag eraill oherwydd natur groesawgar y staff a\u2019r cystadleuwyr eraill a oedd yn cymryd rhan.\u2019"}, {"text_idx": "#000074", "text": "\u2018Dwi wedi cystadlu yn her ti\u0302m WorldSkills Gweithgynhyrchu ar gyfer 2 gystadleuaeth genedlaethol bellach, gan ennill medal Efydd yn 2016 ac Arian yn 2017. Dwi hefyd wedi cael fy newis i\u2019r garfan hir i gystadlu ar lefel ryngwladol dros Rwsia. Rw\u0302an dwi\u2019n dechrau fy hyfforddiant pwrpasol i mi ddatblygu fy sgiliau ar gyfer Rwsia. Mae JCB a\u2019r coleg yn gwthio ein ti\u0302m ymlaen yn barhaus am unrhyw gymorth sydd ei angen arnom ar hyd y ffordd.\u2019"}, {"text_idx": "#000075", "text": "\u2018Byddwn yn argymell y gystadleuaeth hon yn llwyr gan fod y sgiliau yr ydw i wedi\u2019u dysgu wedi galluogi i mi eu defnyddio yn y gwaith a megis dechrau mae fy hyfforddiant!\u2019"}, {"text_idx": "#000077", "text": "\u2018Rydw i wir wedi mwynhau cael cystadlu yn y cystadlaethau rhanbarthol a chenedlaethol. Rwy\u2019n teimlo bod y gystadleuaeth yn gyfle gwych i wthio\u2019ch hun ac atgyfnerthu\u2019r sgiliau ydych chi wedi\u2019u dysgu.\u2019"}, {"text_idx": "#000079", "text": "Mae cystadlu yn WorldSkills wedi fy helpu i wella fy sgiliau datrys problemau. Mae fy nghyflogwr wedi ein cefnogi trwy amser i ffwrdd, arian ar gyfer y prosiect ac ardal bwrpasol i weithio ynddi. Mae\u2019r coleg wedi ein cefnogi trwy amryw o hyfforddiant gwahanol a rhoi\u2019r cyfle i ni ddefnyddio o\u2019r peiriannau yn y gweithdai ar gyfer ymarfer. Byddwn yn bendant yn argymell cystadlaethau WorldSkills i fyfyrwyr eraill Cambria gan y bydd yn helpu i ddatblygu sgiliau ac hefyd yn brofiad pleserus iawn.\u2019"}, {"text_idx": "#000080", "text": "\u2018Mae\u2019r broses gystadlu wedi codi safon fy sgiliau i lefel arall. Bydd cystadlu yn WorldSkills UK yn fy helpu gyda fy ngyrfa yn y dyfodol. Mae wedi bod yn gyfle gwych i wneud atgofion bythgofiadwy.\u2019"}, {"text_idx": "#000081", "text": "Oes gennych chi gyngor ar gyfer unrhyw un sydd eisiau cymryd rhan?\n\u2018Daliwch ati i ymarfer, canolbwyntiwch a pheidiwch a\u0302 chynhyrfu.\u2019"}, {"text_idx": "#000082", "text": "Y darn gorau am WorldSkillsUK:\n\u2018Cael cyngor gan feirniaid WorldSkills UK. Mae wedi rhoi cyfle i mi wella fy sgiliau ac ennill medal Aur y DU. Roeddwn i wrth fy modd yn cael y cyfle i gwrdd a\u0302 gwahanol gystadleuwyr o wahanol rannau o\u2019r DU.\u2019"}, {"text_idx": "#000083", "text": "Gallwch chi fod yn wych yn Cambria"}, {"text_idx": "#000084", "text": "Nid oes modd amau bod gennych chi botensial. Efallai y bydd angen help arnoch i\u2019w ddatgloi\u2019n llawn, a dyna pam rydyn ni yma. Cre\u0308wyd ein Rhaglen Potensial Uwch (HPP) newydd i\u2019ch cefnogi wrth i chi ddarganfod beth yw eich potensial uwch unigryw, ei archwilio a\u2019i gynyddu. Bydd y rhaglen yn rhoi\u2019r hyder i chi chwilio am eich diddordebau, arddangos eich doniau a gadael i\u2019ch potensial unigol ddisgleirio."}, {"text_idx": "#000085", "text": "Yma yn Cambria, byddwn yn eich ysbrydoli\u2019n barhaus ar eich taith HPP. Bydd y ti\u0302m yn sbarduno eich chwilfrydedd ac yn eich annog i ddatblygu eich sgiliau nes eu bod yn rhagorol. Ar ben hynny, bydd gennych Hyfforddwr Perfformiad a fydd yn eich helpu i ddarganfod pw\u0302er \u2018meddwl hyderus\u2019 trwy ddatblygu meddylfryd ar gyfer llwyddo. Bydd hyn yn cynnwys meistroli amrywiaeth o sgiliau a thechnegau."}, {"text_idx": "#000086", "text": "Beth allwch chi ddisgwyl ei meistroli"}, {"text_idx": "#000087", "text": "Mae\u2019r HPP yn rhoi profiad coleg i chi y tu hwnt i\u2019r profiad academaidd. Ar draws ein deg safle, mae gennych chi\u2019r cyfle anhygoel ac anarferol i gael ymgysylltu a chael eich ysbrydoli y tu allan i\u2019r ystafell ddosbarth, gyda chyfleoedd dysgu sydd nid yn unig yn dod o waith cwrs. Gyda ni, byddwch yn datblygu potensial uwch cydweithredol ac unigol a fydd yn aros gyda chi ac yn helpu i roi hwb i\u2019ch dyfodol."}, {"text_idx": "#000089", "text": "Chi yw\u2019r allwedd i\u2019n Rhaglen Potensial Uwch (HPP) / Rhaglen Bosibl (RBU). Y nod yw sicrhau eich bod chi\u2019n ymwybodol o\u2019ch potensial unigryw eich hun. Efallai nad ydych chi\u2019n ymwybodol ohono eto, neu efallai nad ydych chi\u2019n gwybod beth yw eich potensial, ond mae gennych chi botensial yn sicr. Coleg Cambria yw\u2019r lle gorau i ddarganfod a chynyddu eich potensial uwch. Gweler isod rhai o\u2019r cyfleoedd gwych y byddwn yn eu darparu i chi eu harchwilio ac i chi gael eich ysbrydoli, i sicrhau eich bod yn herio\u2019ch hun."}, {"text_idx": "#000091", "text": "Staff i gefnogi eich potensial uwch"}, {"text_idx": "#000092", "text": "Gweithgareddau ar gyfer datrys problemau a dysgu cydweithredol"}, {"text_idx": "#000093", "text": "Adnoddau ychwanegol ar gyfer dysgu annibynnol"}, {"text_idx": "#000094", "text": "Swyddi fel tiwtoriaid a chymorthyddion addysgu"}, {"text_idx": "#000096", "text": "Digwyddiadau coleg, cymuned a diwydiant"}, {"text_idx": "#000097", "text": "Rydym yn cynnig pob un o\u2019r uchod a rhagor ar draws ein deg safle. Bydd pob cyfle yn eich herio a\u2019ch ysbrydoli mewn gwahanol ffyrdd, a bydd yn agor nifer helaeth o ddrysau ar gyfer eich dyfodol, ni waeth beth rydych chi am ei wneud ar o\u0302l y coleg. Cymerwch ran a gwthiwch eich hun i gyrraedd eich potensial y tu allan i\u2019r ystafell ddosbarth."}]